paragraph_text: Ovu teoriju su razvili znanstvenici Richard Leakey i Peter Williamson s Harvardskog sveučilišta. Godine 1981. objavili su u časopisu Nature članak u kojem su dali dokaze za novi model tijeka evolucije. Oni su proučavali fosile puževa i školjkaša u Turkana jezeru u Keniji. Zaključili su da su neke vrste dugo vremena bile iste i nepromijenjena, ali da su dva puta u tijeku svoje evolucije doživjele eksploziju razvoja. To se događalo prije dva milijuna godina i prije sedamsto tisuća godina. Oni tvrde da su se dogodile određene promjene u okolišu koje su uzrokovale pojavu pojedinih tipova mekušaca koji su pobijedili u utrci za preživljavanje.